**Моника Херцег** (Сисак, 1990) — хрватска поетеса, драмска писателка, сценаристка и уредничка. Добитничка е на повеќе книжевни награди, како и активистка за популаризација на науката, феминистка, заговарачка за рамноправност на жените и права на бегалците.

Животопис
---------

Моника Херцег е родена и израснала во Сисак, средно училиште завршила во Петриња, студирала физика на Универзитетот во Риека, а живее во Загреб. Сосоздавачка е на натпреварот „Квант книжевност" на природно-математичкото здружение на студенти ПРИМУС со цел пишување трудови на популарно-научни теми. Херцег е членка на Хрватското друштво на писатели и уредничка на часописот „Поезија".

Добитничка е на книжевната награда „Горан за млади поети" во 2017 година и на наградата „Квирин за млади поети" во 2018 година. Нејзината збирка поезија „Почетни координати" е наградена со признанијата „Гран Галовиќ", „Славиќ" и „Мостови на Сруга". За својата втора објавена збирка „Ловостој" ја добила наградата „На врв на јазик", а за своите кратки раскази и песни ги освоила и наградите „Бибер", „Lapis Historiae" и втората награда на фестивалот „Девински замок", како и прва награда на регионалниот натпревар на хумористично-сатирична творба „Бал во Елемир" во 2017 година. Во 2020 година, го напишала својот прв драмски текст со наслов „Каде се купуваат нежности", кој го тематизира насилството над жените, меѓугенерациските трауми и односите во патријархатот, а за ова свое дело била наградена од Хрватскиот народен театар. Драмата е преведена на француски и е објавена во Франција од страна на издавачката куќа „Прозор" на Николас Раљевиќ во март 2021 година.

Третата збирка поезија насловена „Времето пред јазикот" ја објавила во издаваштво на издавачката куќа Фрактура и таа исто така наишла на позитивна критика и ја добила наградата „Звонко Милковиќ". За кратката драма „Мртвите не треба да се поместуваат" ја освоила регионалната награда „Приказни од балконот, приказни од Балканот", а за драмата „Закопани чуда" ја добила третата награда на Хрватскиот народен театар во Мостар. Во 2021 година, за драмата „Убиј се, тато" ја добила наградата за драмско дело „Марин Држиќ". Истата година била прогласена за една од добитничките на наградата „Страшна жена". Заедно со Барнара Матејчиќ и Дадо Ќосиќ ја води акцијата за сузбивање на насилството над бегалците. Со својата поезија учествувала на комеморацијата за Александра Зец. Таа го покренала и циклусот поетски трибини „Поетеса во петок" каде што нагласок се става на творештвото на поетесите.

Поезијата на Херцег е преведена на повеќе од десет јазика, вклучувајќи ги англиски, германски и литвански преку европската платформа за млади поети „Версополис". Така, во Литванија и Австрија биле издадени збирки на песни во тројазично издание. Збирка на песни била објавена и на француски јазик. Стихозбирката „Почетни координати" е објавена и на македонски во рамки на доделувањето на наградата „Мостови на Струга". Делата „Почетни координати" (2020) и „Ловостој" (2021) се објавени на македонски во издаваштво на ПНВ Публикации.

Личен живот
-----------

Херцег е мажена и е мајка на две деца.

Творештво
---------

* „Почетни координати" (поезија, 2018)
* „Ловостој" (поезија, 2019)
* „Каде се купуваат нежности" (драма, 2020)
* „Времето пред јазикот" (поезија, 2020)
* „Мртвите не треба да се поместуваат" (кратка драма, 2020)
* „Убиј се, тато" (драма, 2020)
* „Закопани чуда" (драма, 2020)

Наводи
------

1. ↑  „Herceg | Hrvatsko Društvo Pisaca". *hrvatskodrustvopisaca.hr*. Посетено на 14 мај 2021.
2. ↑  „Natječaj 'Kvant književnosti'". *Booksa*. Посетено на 14 мај 2021.
3. ↑  „Kvant književnosti – Prirodoslovno matematička udruga studenata". *web.archive.org*. 2016-06-09. Архивирано од изворникот на 2016-06-09. Посетено на 14 мај 2021.CS1-одржување: бот: непознат статус на изворната URL (link)
4. ↑  „Časopis Poezija 1-2/2020. | Hrvatsko Društvo Pisaca". *hrvatskodrustvopisaca.hr*. Посетено на 15 мај 2021.
5. ↑  „2017: Monika Herceg > SKUD "Ivan Goran Kovačić"". *SKUD "Ivan Goran Kovačić"* (хрватски). 2020-05-25. Посетено на 14 мај 2021.
6. ↑  „Jutarnji list - MONIKA HERCEG Fizičarka i dobitnica najznačajnije domaće nagrade za mlade pjesnike objavila je nagrađeni rukopis". *www.jutarnji.hr* (хрватски). 2018-03-28. Посетено на 14 мај 2021.
7. ↑  „Branku Malešu Nagrada Kvirin za poeziju | Hrvatsko Društvo Pisaca". *hrvatskodrustvopisaca.hr*. Посетено на 14 мај 2021.
8. ↑  „Nagrada "Fran Galović" dodijeljena Moniki Herceg". *galoviceva-jesen.eu* (хрватски). Посетено на 14 мај 2021.
9. ↑  „"Prije pjesnikinje, ja sam uvijek seljanka i sretna sam što je tako"". *www.vecernji.hr* (хрватски). Посетено на 14 мај 2021.
10. ↑  „Monika Herceg napisala svoju prvu dramu i pobijedila na natječaju zagrebačkog HNK, žiri ocijenio: 'Svježe, drugačije, teško se može uspoređivati s drugim što se trenutno piše u hrvatskom dramskom pismu'". *tportal.hr*. Посетено на 14 мај 2021.
11. ↑  „Gdje se kupuju nježnosti". *Prozor Editions*.
12. ↑  „The Time Before the Tongue". *fraktura.hr* (хрватски). Посетено на 15 мај 2021.
13. ↑  „Monika Herceg: Vrijeme prije jezika". *mvinfo.hr* (хрватски). Посетено на 15 мај 2021.
14. ↑  „Formativna estetika jezika". *Booksa*. Посетено на 15 мај 2021.
15. ↑  „Vježbanje ljubavi". *kritika-hdp.hr* (хрватски). Архивирано од изворникот на 2021-05-15. Посетено на 15 мај 2021.
16. ↑  „Velika je razlika između teksta u računalu i likova koji zažive na pozornici - HNK Mostar" (хрватски). 2021-03-15. Посетено на 15 мај 2021.
17. ↑  hdp, Marina Vujčić, Monika Herceg i Marija Dejanović dobitnice Nagrade Marin Držić
18. ↑  „Culturenet.hr - Portal Voxfeminae.net i Fierce Women odabrale strašne žene godine u Hrvatskoj". *www.culturenet.hr*. Посетено на 2021-03-06.
19. ↑  „Voxfeminae.net predstavio pet dobitnica ovogodišnje Fierce Women WoW nagrade – VoxFeminae". *voxfeminae.net*. Посетено на 15 мај 2021.
20. ↑  Beletrina, Production:. „Monika Herceg | Versopolis Poetry". *www.versopolis-poetry.com* (англиски). Посетено на 15 мај 2021.CS1-одржување: излишна интерпункција (link)
21. ↑  „Monika Herceg". *fraktura.hr*. Посетено на 15 мај 2021.
22. ↑  „Pjesnikinja Monika Herceg: 'Čovjek koji želi raditi sa svojim ranama je onaj koji ima šansu biti sretan'". *Jutarnji list*. Посетено на 15 мај 2021.

Надворешни врски
----------------

* Моника Херцег — Хрватско друштво на писателите (хрватски)
* Лично мрежно место (хрватски)

|  |  |  |  |
| --- | --- | --- | --- |
| 

| * п
* р
* у
Добитници на наградата „Мостови на Струга" |
| --- |
|  |
| 
* Ангело В. Суарез (2004)
* Андреа Коте (2005)
* Маријана Гејде (2006)
* Мануа Рима (2007)
* Антонија Новаковиќ (2008)
* Усман Сарус (2009)
* Сим Кера (2010)
* Хироши Таниучи (2011)
* Франсоа-Ксавие Мегр (2012)
* Николина Андова (2013)
* Хари Ман (2014)
* Паула Бозалонго (2015)
* Руна Светликова (2016)
* Горан Чолакхоџиќ (2017)
* Паули Тапио (2018)
* Моника Херцег (2019)
* Мартина Стракова (2020)
* Владан Кречковиќ (2021)

 |

 |